Í bókaskápnum heima hjá mér geymi ég gamalt og snjáð myndaalbúm sem mér þykir ákaflega vænt um . Það varð til fyrir einum 28 árum þegar ég dvaldi einn vetur í Danaveldi við leiklistarnám . Í Danmörku komst ég í kynni við friðarsinna sem börðust gegn Pershing-kjarnorkueldflaugum Bandaríkjamanna sem Nató þá var að sýsla við að setja upp í Evrópu . Og þar varð sem sagt til þetta myndaalbúm . Í albúminu er að finna mynd sem ég tók af dómkirkjunni í Helsinki þar sem félagar mínir höfðu safnast saman til einhverrar uppákomunnar sem ég man ekki lengur hver var . Stór hluti jarðarbúa laut á þessum árum stjórnaröflum sem höfnuðu átrúnaði . Í Kína og Sovétríkjunum og í leppríkjum þeirra var predikað gegn trú í sérhverri mynd . Trúarleiðtogar voru drepnir , sendir í útlegð og niðurlægðir . III . Og þegar spilaborg Sovétríkjanna hrundi kom í ljós að andlát trúarbragðanna hafði verið gróflega ofmetið . Íslam hafði reyndar þegar skekið hinn pólitíska heim Mið-Austurlanda þegar hér var komið . Hin íslamska bylting sem Khomeini leiddi í Íran árið 1978 kom Vesturlöndum og kommúnistaheiminum algerlega í opna skjöldu . Fræðimenn fóru að tala um að næsta heimsstyrjöld yrði háð milli trúarbragða og menningarheilda sem þeim fylgdu . Frægasti spámaður þessarar kenningar var Samuel P. Huntington með bókinni Clash of Civilisations sem út kom 1996 . Gagnrýnendur hans hafa aftur á móti bent á að kenningin um átök menningarheilda sé barnaleg einföldun á flóknum heimi sem myndar miklu frekar eitt bútasaumsteppi trúarbragða og menningar þar sem tákn og sögur og trúarreynsla fléttast saman – en ekki margar einslitar mottur . Arabíska vorið er knúið fram í nafni trúar að einhverju leyti svo dæmi sé tekið . Um leið er flóra trúarbragðanna flóknari en verið hefur um aldir . Líka hér á landi . Með því að leggja áherslu á hið jákvæða og mannbætandi afl sem öll trúarbrögð sækja kraft sinn til geta trúaðir einstaklingar lagt sitt af mörkum til að eyða fordómum , bæta samskipti milli þjóða , menningarheima og þjóðarbrota og þannig unnið mannkyni ómetanlegt starf á þeim umbrota - og óvissutímum sem nú ríkja . En slík samvinna og samtal trúarhópa og lífsskoðunarfélaga er lykillinn að friði á 21. öld